“ปตท.-บางจาก” ปรับขึ้นราคากลุ่มเบนซิน 50 สต./ลิตร เว้น E85 ขึ้น 30 สต. มีผลพรุ่งนี้!
"ปตท.-บางจาก" ปรับขึ้นราคากลุ่มเบนซิน 50 สต./ลิตร เว้น E85 ขึ้น 30 สต. มีผลพรุ่งนี้!
11 ก.พ. 2563

ผู้สื่อข่าวรายงานว่า บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน รวมถึงแก๊สโซฮอล์ 50 สตางค์/ลิตร ยกเว้น E85 ปรับขึ้น 30 สตางค์/ลิตร ส่วนราคากลุ่มดีเซลคงเดิม โดยมีผลตั้งแต่เวลา 05.00 น.วันพรุ่งนี้ (12 ก.พ.)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 33.26 บาท, แก๊สโซฮอล์ 95 ลิตรละ 25.85 บาท, แก๊สโซฮอล์ 91 ลิตรละ 25.58 บาท, E20 ลิตรละ 22.84 บาท, E85 ลิตรละ 19.19 บาท
ส่วนราคาน้ำมันดีเซลยังคงเดิม โดย B7 อยู่ที่ลิตรละ 25.69 บาท, B10 ลิตรละ 23.69 บาท และ B20 ลิตรละ 22.69 บาท (ราคาขายปลีกข้างต้นยังไม่รวมภาษีบำรุงท้องถิ่น)
